钦定古今图书集成/理学汇编/经籍典/第084卷 > 王申子周易辑说 > 《问彖》
## 钦定古今图书集成/理学汇编/经籍典/第084卷 > 王申子周易辑说 > 《问彖》

或问曰：“先儒言夫子作《十翼》，《彖》居其一，是夫子作《彖》，
而子乃以为文王之辞《彖》曰下则以为夫子之《彖传》，
何也？”曰：“文王重《易》后，卦既有名，名各有义。六画下或
取卦德，或取卦象，或取卦体，或取卦义，或取卦变，而
系之以辞，以断一卦之义。此文王之辞，夫子所谓彖
也。今经中《彖》曰，乃夫子举文王之辞而传之，犹今人”
举《书》曰“诗云”之类。若谓夫子作《彖》，则夫子作《系辞》不
合。自云智者观其彖辞。则思过半矣